《再次韵呈审知》
宋代·赵蕃

秋风泠然动高竹，起并朝檐温体粟。
忽惊剥啄意谁何，乃是和诗重拜辱。
再三开阖手不置，不惟诗好字亦熟。
我虽年事滥催忝，于此论功真未足。
重怜别来不我舍，连日追随访林谷。
和诗未厌数还往，别后要期常诵读。
知音已死或绝弦，闻韶解忘三月肉。
但得我辈识铮铮，徒使世人讥碌碌。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。